Шкорпиони су били српска паравојна јединица која је била активна током Југословенских ратова. Јединица је била укључена у извршење ратних злочина током рата у Хрватској, у Босни и Херцеговини и на Косову и Метохији. Након завршетка ратова, четворица припадника јединице проглашено је кривим за убиство шесторице заробљеника током Масакра у Сребреници у јулу 1995. године, а пет је проглашено кривим за убиство четрнаест цивила, углавном жена и дјеце, током масакра у Подујеву у марту 1999. године.